钦定古今图书集成/明伦汇编/家范典/第095卷 > 《世子》前人
## 钦定古今图书集成/明伦汇编/家范典/第095卷 > 《世子》前人

韩王世子卒，征君哀其贤而哭之左。权周岑曰：“子哭
世子也，为其贤乎？”征君曰：“然。”曰：“子之宾于韩，世子未
有重焉，又弱而好音色，日与左右斗鸡走犬，以为游
狎之乐。此薄德也。子奚贤之？”曰：“韩王暑而求冻馔，世
子以私财作冰室，取羹馔而藏之，既冻，乃进于王。韩
王说，为之赋《怀冰》，美世子也。及世子卒，倚风去冰室，
而命筑镜妆之台，甫是以悲尔。”周岑曰：“子何不谏？”曰：
“元也其在乎？元也其在乎？”